open-index/open-wikipedia-markdown huggingface dataset:
Բարբարոսություն

**Բարբարոսություն** ( - *օտարերկրացի, բարբարոս*), 18-19-րդ դարերում եվրոպական գիտության մեջ ընդունված մարդկության պատմության բաժանման (վայրենություն, բարբարոսություն, քաղաքակրթություն) երկրորդ շրջանը։ Առաջարկել է շոտլանդացի փիլիսոփա Ադամ Ֆերգյուսոնը 18-րդ 60-ական թվականներին, փորձել հիմնավորել՝ ամերիկացի գիտնական Լուիս Մորգանը, ըստ որի՝ բարբարոսության շրջանը սկսվում է բրուտության երևան գալով և ավարտվում գրերի գյուտով։

Մորգանի պարբերացումն օգտագործել է Ֆրիդրիխ Էնգելսը՝ իր «Ընտանիքի, մասնավոր սեփականության և պետության ծագումը» աշխատության մեջ։ Գիտությունը մշակում է նախնադարյան պատմության նոր բաժանում։ Հնագիտական բաժանմամբ բարբարոսությանը հիմնականում համընկնում են նեոլիթը, բրոնզի դարը և վաղ երկաթի դարը (Հայաստանում՝ մոտ մ․ թ․ ա․ 5-րդ հազարամյակի կեսերից մ․ թ․ ա․1-ին հազարամյակի 6-րդ դար)։

Կատեգորիա:Նախնադարյան հասարակություն
Բարձակային համակարգեր

**Բարձակային համակարգեր**, շինարարական կոնստրուկցիաներ, որոնց հիմնական կրող տարրը բարձակն է։ Լինում են բարձակահեծանային, բարձակաշրջանակային, բարձակակամարային և բարձակավանտային։ Կիրառվում են շինարարության և տեխնիկայի տարբեր բնագավառներում, նավաշինության մեջ, օդանավերում (օդանավի թևը տարածական բարձակային ֆերմա է), մեքենաշինության մեջ են։

Կամրջաշինության մեջ կիրառվում են բարձակահեծանային (այդ բազմաթռիչք բարձակահեծանային համակարգ համակարգի ամենամեծ կամուրջը, 549 մ երկարությամբ, կառուցվել է Կանադայում) և բարձակակամարային համակարգեր։ Բարձակային համակարգի կիրառումը հնարավորություն է տալիս ստանալ կառուցվածքների կոնստրուկտիվ և հաշվարկային պարզ սխեմաներ, առանձին դեպքերում՝ նյութի արդյունավետ օգտագործում և կոնստրուկցիայի կշռի թեթևացում։
 

Կատեգորիա:Շինարարական տարրեր և կառուցվածքներ
Բատոքրոմներ

**Բատոքրոմներ** ( - խոր և  -գույն), ատոմների խմբեր, որոնց ներկայությունը օրգանական ներկանյութի մոլեկուլի մեջ խորացնում է նրա գույնը՝ փոփոխելով այն անգույն–>դեղին–>նարնջագույն–>կարմիր–>մանուշակագույն–>կապույտ–>երկնագույն–>կանաչ–>սև հաջորդականությամբ։ Բատոքրոմների օրինակ է NO_2 խումբը։ Հատուկ հաջորդականությամբ գույնը փոխող ատոմական խմբերը կոչվում են հիպսոքրոմներ։

Կատեգորիա:Ֆիզիկական օրգանական քիմիա
Կատեգորիա:Գույներ
Մամբրե Վերծանող

**Մամբրե Վերծանող** (գրաբար՝ **Մամբրէ Վերծանող**, ), հայ մատենագիր, մեկնիչ, ճառախոս և թարգմանիչ։ Իրեն են վերագրում «Ճառ յարութեան Ղազարու» «Ճառ Քրիստոսի գալստեան յԵրուսաղէմ» ճառերը։

## Կենսագրություն
Ստեղծագործել է V դարի երկրորդ կեսին։ Նրա կենսագրությանը վերաբերվող տեղեկությունները սակավ են ու կցկտուր։ Ըստ ավանդական տեղեկությունների Մամբրե Վերծանողը Մովսես Խորենացու եղբայրն է, Սահակ Պարթևի և Մեսրոպ Մաշտոցի կրտսեր աշակերտներից մեկը։ Բարձրագույն կրթությունը ստացել է Ալեքսանդրիա քաղաքում։ Եղել է Բյուզանդիայում, արժանացել պատիվների։ Հետագա մատենագիրները նրան անվանել են «մեծ փիլիսոփա»։ Մամբրե Վերծանողի մատենագիտական ժառանգությունից պահպանվել է միայն չորս ճառ (որոնց բովանդակությունն առնչվում է Նոր կտակարանին) և «Դատումն քերթածաց» խորագրով մի գրվածք, որը հավանաբար մի հատված է նրա կորած քերականության մեկնությունից։ Թովմա Արծրունին (IX-X դարեր) օգտվել է նրա պատմական մի երկից, որը նույնպես չի պահպանվել։ Մամբրե Վերծանողի լեզուն հունաբան դպրոցի վաղ շրջանի հայերենն է, մեկնաբանության եղանակը՝ այլաբանական։

Մամբրե Վերծանողին նվիրված իր ուսումնասիրության մեջ Արամ վրդ. Քեշիշյանը (այժմ՝ Ն.Ս.Օ.Տ.Տ. Արամ Ա․ կաթողիկոս Մեծի Տանն Կիլիկիոյ), հեղինակի ապարած ժամանակի վերաբերյալ, զանազան կարծիքների համադրումից հետո հասել է այն եզրակացության, որ՝ ««Մամբրէ Վերածանող Ե․ դարուն 430-էն 500 թուականներուն միջեւ ապրած եւ գործած, թարգմանչաց Բ. սերունդին պատկանող հեղինակ մըն է՝ «երկրորդ փիլիսոփայս»։
մինի|աջից|250px|Մեսրոպ Մաշտոցն իր աշակերտներով շրջապատված

## Աշխատություններ
* Մամբրէ Վերծանող
* Մամբրէի Վերծանողի ճառք

## Գրականություն
* Անդրիկյան Հ. Ն., Մամբրէ Վերծանող, «Բազմավեպ», 1904, համար 7, 8։

## Ծանոթագրություններ

## Աղբյուրներ
* Հայոց անձնանունների բառարան, Հրաչեայ Աճառեան, Երեւան, 1946, Հատոր 3, Ցուցակ 1, Էջ 183
* Երկ. Մատննագրութիւնք, Վնտ., 1833, էջ 31-93։ Պ. Խաչատրյան

Կատեգորիա:Հայ պատմիչներ
Կատեգորիա:Հայ մատենագիրներ
Կատեգորիա:Հայ գրականության ոսկեդար
Կատեգորիա:Հայ թարգմանիչներ
Իլգազի լեռնաշղթա

**Իլգազի լեռներ** (), լեռնաշղթա Թուրքիայում, Անատոլիայի հյուսիսարևմտյան հատվածում։

## Աշխարհագրություն
Սև ծովի արևմտյան հատվածում կան երեք լեռնաշղթաներ, որոնք զուգահեռաբար ձգվում են Սև ծովի հետ։ Իլգազի լեռները կազմում են լեռնահամակարգի արևելյան հատվածը և ափագծից միջինում գտնվում են 100 կիլոմետր հեռավորության վրա։ Լեռների հյուսիսային հատվածում գտնվում է Քասթամոնուի մարզը, իսկ հարավային հատվածում՝ Չանքըրըի մարզը։ Լեռնահամակարգի ընդհանուր ձգվածությունը արևմուտքից արևելք կազմում է 150 կիլոմետր, իսկ լայնությունը՝ մոտ 30 կիլոմետր։ Լեռնահամակարգը Սև ծովը կապում է Կենտրոնական Անատոլիայի հետ։ Լեռնաշղթայի ամենաբարձր գագաթի հարաբերական բարձրությունը կազմում է 2587 մետր։ Լեռնաշղթայի հյուսիսային հատվածը պատված է խիտ անտառներով։ Լեռնաշղթայի էկոհամակարգը գտնվում է պետության պաշտպանության ներքո։

## Ծանոթագրություններ

## Գրականություն
* 
Չանքըրըի մարզ

Կատեգորիա:Թուրքիայի ազգային այգիներ
Կատեգորիա:Թուրքիայի լեռնաշղթաներ
Բարսեղ Վարագեցի

**Բարսեղ Վարագեցի** (ծննդյան և մահվան թվականները անհայտ են), հայ հիշատակագիր, վարդապետ։

Ապրել է XVI դարի վերջերին և XVII դարի սկզբներին։ Ուսանել է Վարագավանքում, դասավանդել գրչություն և երաժշտություն։ Նրա հիշատակարաններից մեկը վերաբերում է 1580-ական թվականների թուրք–պարսկական փոխադարձ արշավանքներին, որոնք ավերել են հայաբնակ գավառները Կարինից մինչև Երևան։

## Ծանոթագրություններ

## Գրականություն
* Աղայան Գ., Բարսեղ Վարագեցի, տես Դիւան հայոց պատմութեան, հ. 10, Թ., 1912:

Կատեգորիա:Հայ գրիչներ
Կատեգորիա:16-րդ դարի հայեր
Կատեգորիա:17-րդ դարի անձինք
Բարորակություն

**Բարորականություն**, տատանողական համակարգի, ռեզոնանսային հատկությունները բնութագրող մեծություն։ Չափվում է տատանողական համակարգի տատանման լրիվ էներգիայի և մեկ պարբերության ընթացքում կորցրած էներգիայի հարաբերությամբ։ Բնութագրում է տատանվող համակարգի որակը, որքան մեծ է բարորականությունը, այնքան ավելի դանդաղ են մարում տատանումները։ Բարորականությունը ընդունված է նշանակել Q (լատիներեն qualitas – որակ) տառով։ L ինդուկտիվություն, C ունակություն և R օհմական դիմադրություն ունեցող տատանողական կոնտուրում բարորականություն
:Q=\frac{1}{R}\sqrt{\frac{L}{C}}=\frac{\omega L}{R}=\frac{1}{\omega RC} 
(\omega-ն կոնտուրի սեփական հաճախականությունն է)։ k առաձգականություն, b շփման գործակից և m զանգված ունեցող մեխանիկական համակարգի բարորականություն՝ 
:Q=\sqrt{\frac{mk}{b}}=\frac{\omega m}{b}։ 
Բարորությամբ են բնութագրվում նաև տատանողական համակարգի քանակական հատկությունները, ընդ որում այն ցույց է տալիս, թե միևնույն հարկադրական ուժի ազդեցության տակ տվյալ համակարգի ռեզոնանսային հաճախականությունների հարկադրական տատանումների ամպլիտուդան քանի անգամ է գերազանցում շատ ցածր, ոչ ռեզոնանսային հաճախականության հարկադրական տատանումների ամպլիտուդան։ Այս հատկության վրա է հիմնված տատանողական համակարգի բարորականությունը չափելու մեթոդը։ Ռադիոհաճախականության տատանողական կոնտուրի բարորության թվային արժեքը սովորաբար 30–100 է։

Կատեգորիա:Տատանողական երևույթներ
Պավել Գոլովենկո

**Պավել վիկտորովիչ Գոլովենկո** (Павел Викторович Головенко ), բելառուս ֆուտբոլիստ, դարպասապահ։

## Կարիերա
«Մինսկի» ֆուտբոլային ակումբի սան է։Առաջին մարզիչը - Եվգենի Եվգենովիչ Բուլյկոն է եղել։Նա իր Նորամուտը նշել է Բելառուսի Պրեմիեր լիգայի 2016 թվականի հոկտեմբերի 2-ին «Գոռոդոյ» ակումբւի դեմ խաղում։

### Ձեռքբերումներ
* Բարձրագույն լիգայի թիմերի երկրորդ կազմերի առաջնության հաղթող։

## Ծանոթագրություններ

## Արտաքին հղումներ
* Профиль на официальном сайте ФК «Минск» 
* 

Կատեգորիա:Բելառուս ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Alex & Co հեռուստասերիալի սերիաների ցանկ

Alex & Co-ն հանդիսանում է իտալական կատակերգական սերիալ, որի պրեմիերան տեղի է ունեցել Disney Channel Italy ալիքի շրջանակներում 2015 թվականի մայիսի 11-ին։ Սերիալը ստեղծվել է Կլաուդիո Նորզաի կողմից և պատմում է հինգ ընկերենրի արկածների մասին, ովքեր սովորում են միջնակարգ դպրոցում։

Առաջին սերիայի պրեմիերան Իտալիայում տեղի է ունեցել 2015 թվականի մայիսի 11-ին, և առաջին եթերաշրջանը վերջացել է 2015 թվականի մայիսի 27-ին։ Երկրորդ եթերաշրջանը սկսել է 2015 թվականի սեպտեմբերի 27-ին և վերջացել է 2015 թվականի նոյեմբերին։

Ներքևում նշված են Alex & Co. հեռուստասերիալի սերիաների ցանկը։

2016 թվականի հունվարի 30-ին Disney Channel Italy-ը հայտարարեց, որ կսկսվեն նաև երրորդ եթերաշրջանի նկարահանումները։

## Սերիաների ցանկ
* Բոլոր սերիաների հեղինակը հանդիասանում է Կլաուդիո Նորզա եթե այլ անուն նշված չէ։

### 1-ին եթերաշրջան (2015)

### 2-րդ եթերաշրջան (2015)

### 3-րդ եթերաշրջան (2016)

## Ծանոթագրություններ

Կատեգորիա:Alex & Co
Կատեգորիա:Իտալական կինոկատակերգություններ
Բրենդոն Ֆլին

**Բրենդոն Ֆլին** (, ), ամերիկացի դերասան։ Հայտնի է «13 պատճառ՝ ինչու» հեռուստասերիալում Ջասթին Ֆոլեյի դերը կերտելու համար։

## Վաղ տարիներ
Առաջին դերը կատարել է տասը տարեկան հասակում՝ խաղալով Պարոն Սմիի դերը *Փիթեր Պենի* երաժշտական տարբերակում։

Ֆլինը ծնվել է Ֆլորիդա նահանգի Մայամի քաղաքում, որտեղ էլ հաճախել է «Արվեստների Նոր Աշխարհ դպրոցը»։ 2016 թվականին ավարտել է Մեյսոն Գրասի արվեստների ավագ դպրոցը՝ Ռուտգերի համալսարանում, Նյու Ջերսիում՝ ստանալով բակալավրի աստիճան կերպարվեստում։

## Գործունեություն
2016 թվականին Ֆլինը խաղացել է Մայքի դերը Անուղեղ ֆիլմում։ Խաղացել է *Մանկական հաղթանակ*ում՝ Վինյարդ թատրոնում։

Նախքան այս դերերը հայտնվել է տարբեր գովազդներում և ֆիլմերում։ Խաղացել է տասնմեկ ներկայացումներում, ներառյալ Մեծ աղմուկ ոչնչիցը և Թորանոթը։

2017 թվականին Ֆլինը կատարել է Ջասթին Ֆոլեյի դերը Netflix-ի 13 պատճառ՝ ինչու հեռուստասերիալում։

## Անձնական կյանք
2017 թվականի սեպտեմբերին Ֆլինը հաստատել է, որ ԼԳԲՏ համայնքի մաս է կազմում։ Նույն թվականին Ֆլինը սկսել է հանդիպել երգիչ Սեմ Սմիթի հետ։ Իսկ 2018 թվականի հունիսին զույգը հայտարարել է բաժանման մասին։

## Ծանոթագրություններ

## Արտաքին հղումներ
* 
* 

Կատեգորիա:13 պատճառ՝ ինչու
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ռատգերսի համալսարանի շրջանավարտներ
Իգոր Նեուչև

**Իգոր Նիկոլաևիչ Նեուչև** (), ռուս ֆուտբոլիստ, կիսապաշտպան։

## Կարիերա
Տամբովի ֆուտբոլիս սան։ Իր կարիերան սկսել է տեղի «Սպարտակ» ֆուտբոլային ակումբում։ Ապա տեղափոխվել է «Սպարտակ» ակումբ, որը հետակայում վերամվանվել է «Գեկրիս»։ 1996 թվականից մինչև 1999 թվականը Նեուչևը խաղացել է Որոնեժի։ 1997 թվականին նրա կազմում մասնակել է բարձրագույն լիգայի 25 խաղի կազմում ևխփել է մեկ գոլ։

Հինգ տարի Իգոր Նեուչև հանդես է եկել սոդովիկ ֆուտբոլային ակումբում,  որտեղ նա 2005 թվականին հանդես է եկել Առաջին դիվիզիոն.

2011 թվականին Իգոր Նեչուև նշանակվել է թիմի խաղացող մարզիչ Ակադեմիան Տամբով, որը հանդես է եկել Ռուսաստանի Առաջնություն շրջանում սիրողական ֆուտբոլային ակումբու Սպարտակի Տամբով դարձավ մարզիչ։

## Ձեռքբերումեր
* 15px **Առաջին դիվիզյոնի բռոնզե մեդալակիր(1)։** 1996
* 15px **Երկրորդ դիվիզյոնի «Ուրալ-Պովոշե» տարածաշրջանի հաղթող (1)։** 2005

## Ծանոթագրություններ

## Արտքքին հղումներ
* 

Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆակելի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:Ռուս ֆուտբոլային մարզիչներ
Վյաչեսլավ Գոլիկ

**Վյաչեսլավ Ալեքսանդրովիչ Գոլիկ** ( Вячесла́в Алекса́ндрович Го́лик ), բելառուս Ֆուտբոլիստ, պաշտպան։ (Սվետլոգորսկի) Խիմիկ ակումբի պաշտպան։

## Կարիերա
### Ակումբային
Խաղացել է Մոգիլյովի «Սավիտա» ակումբում։  Այժմ նա խաղում է Մոզիռի «Սլավի» ակումբում։

### Հավաքականում
Իր նորամուտը կատարել է Բելառուսի հավաքականի կազմում 2009 թվականի նոյեմբերի 12-ին «Կատառա» ակումբի դեմ խաղի ժամանակ
։

## Ծանոթագրություններ

## Արտաքին հղումներ
* 
* Информация на сайте pressball.by

Կատեգորիա:Բելառուս ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատերինա Կորնարո

**Կատերինա (Կատարինա) Կորնարո** (նոյեմբերի 25, 1454, Վենետիկ — 10 հուլիսի, 1510, Ազոլո, Վենետիկի հանրապետություն), 1474 թվականից մինչև 1489 թվականը Կիպրոսի թագավորության թագուհի՝ հանգուցյալ Ժակ (Հակոբ) Բ Դե Լուսինյան թագավորի այրի։ Կրել է «Սբ. Մարկոսի դուստր» պատվավոր տիտղոսը, որը տրվում էր Վենետիկյան ազնվական կանանց՝ ովքեր ամուսնացած էին օտար միապետների հետ։

## Մանկությունը
Կատերինա Կորնարոն ծնվել է Վենետիկում, 1454 թվականին՝ ազնվականի ընտանիքում։ Կորնարո տոհմը հայտնի էր վենետիկյան առևտրական շրջանակներում։ Կիպրոսում ընտանիքը ուներ շաքարի մի քանի արտադրամասեր։

## Ամուսնությունը Կիպրոսի Ժակ Բ թագավորի հետ
1468 թվականին Վենետիկի դոժի և Մարկոս Կորնարոյի որոշմամբ՝ Կատերինան պետք է ամուսնանար Կիպրոսի նորընտիր թագավոր, Ժակ Բ Դե Լուսինյանի հետ։ Ամուսնությունը օգտակար էր Վենետիկի համար, քանի որ ըստ ամուսնական պայմանագրի թագավորի և թագուհու մահից հետո՝ եթե ժառանգներ չլինեին, Կիպրոսն անցնում էր Վենետիկին։ Այդ ժամանակ Կատերինան ընդամենը 14 տարեկան էր։ Պսակադրության արարողությունը տեղի ունեցավ Վենետիկում, որին Ժակ Բ թագավորի փոխարեն մասնակցեց նրա վստահված անձը։ Սակայն ամուսնությունից չանցած մեկ տարի Ժակ Բ-ն մահանում է և արդեն հղի Կատերինան դառնում է դեռ չծնված թագաժառանգ՝ Ժակ Գ-ի գահապահ-խնամակալը։ Մեկ տարի անց, որդու առեղծվածային մահվանից հետո Կատերինան դառնում է թագուհի։ Սակայն շուտով, 1489 թվականին նա հրաժարվում է գահից և այն հանձնում Վենետիկի Հանրապետությանը։

Կատերինա Կորնարոն մահանում է Վենետիկում 1510 թվականին։
## Հայոց թագավոր տիտղոսը
Լևոն Զ Լուսինյանի մահից հետո Կիպրոսի թագավորները ի թիվս այլ տիտղոսների՝ սեփականցրեցին Հայոց Թագավոր տիտղոսը, որի վերջին կրողը այդ տոհմից եղավ Կատերինա Կորնարոն, վերջինս էլ այն փոխանցեց Սավոյների արքայատանը, որի ժառնագները մինչ օրս կրում են Կիլիկիայի Հայոց թագավոր տիտղոսը։


San Salvador Interno - Tomb of Caterina Cornaro.jpg| Կատերինա Կորնարոյի գերեզմանը
San Salvador Interno - Monument to Catherine Cornaro.jpg| Կատերինա Կորնարոյի հուղարկավորության հուշարձանը


## Տես նաև
* Կիպրոսի թագավորություն

## Գրականություն
* «Կատերինա Կոնրարո », Գալինա Ռոսսի

## Ծանոթագրություններ

Կատեգորիա:Կիլիկիայի թագուհիներ
Կատեգորիա:Կիպրոսի թագուհիներ
Կատեգորիա:Կորնարո
Կատեգորիա:Կաթոլիկ միապետներ
Քրիստիան Նավարո

**Քրիստիան Լի Նավարո** (, ), ամերիկացի դերասան։ Հայտնի է «13 պատճառ՝ ինչու» հեռուստասերիալում Թոնի Պադիլայի դերը կերտելու համար։

## Վաղ տարիներ
Նավարոն ծնվել և մեծացել է Բրոնքսում (Նյու Յորք, ԱՄՆ)։ Նա ծագումով պուերտոռիկացի է։

## Անձնական կյանք
Նավարոն հարաբերությունների մեջ է եղել իր ընկերուհու հետ վաղ 2016-ից վաղ 2017 թվականները։

## Ֆիլմագրություն
### Ֆիլմեր

### Հեռուստատեսություն

## Ծանոթագրություններ

Կատեգորիա:13 պատճառ՝ ինչու
Կատեգորիա:21-րդ դարի դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Ալեքսանդր Գավրյուշկո

**Ալեքսանդր Եվգենևիչ Գավրյուշկո** (, ), բելառուս ֆուտբոլիստ, հարձակվող։

## Կարիերա
Մոգիլյովի ֆուտբոլի սան է, առաջին մարզիչը եղել է Վլադիմիր Օռլովսկին։

Օլիմպիական Ռեզերվների ուսումարանն ավարտելուց հետո սկսել է խաղալ «Դնեպր» ֆուտբոլային ակումբում։ Սկզբում հանդես է եկել երրորդ կազմի առաջնությունում, իսկ 2006 թվականին ընդգրկվել է թիմի հիմնական կազմում։

2009 թվականին տեղափոխվել է Մինսկի «Դինամո» ակումբ՝  կնքելով 3 տարվա պայմանագիր։ 2010 մրցաշրջանի երկրորդ կեսն անցկացրել է «Նաֆտան» ակումբում վարձավճարային հինունքներով, հաջորդ մրցաշրջանում դարձել է թիմի լիիրավ խաղացող։ Հետագայում խաղացել է «Բելշինա» (2013), «Դնեպր» (2014) և «Սլուցկ» (2015) ակումբներում։ 2016 թվականի կրկին վերադարձել է Մոգիլյովի «Դնեպր» ակումբ։

2006-2009 թվականներին եղել է Բելառուսի երիտասարդական հավաքականի անդամ։

2017 թվականի փետրվարին ֆուտբոլիստն ավարտվել է պայմանագիրը և հեռացել «Դնեպր» ակումբից։

## Ձեռքբերումներ
* Բելառուսի առաջնության արծաթե մեդալակիր - 2009
* Բելառուսի գավաթակիր - 2011/12

## Ծանոթագրություններ

## Արտաքին հղումներն
* 
* 
* 

Կատեգորիա:Բելառուս ֆուտբոլիստներ
Կատեգորիա:Դնեպրի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
«Պոկեմոն» անիմեի սերիաների ցանկ

Աղյուսակում ներկայացված են OLM, Inc. ստուդիայի Պոկեմոն անիմեի սերիաների ցանկը, որը նկարահանվել է համանուն խաղի մոտիվների հիման վրա, որը ստեղծվել է Nintendo ընկերության կողմից։

## Եթերաշրջանների ցանկ

## Օրիգինալ սերիալ

### 1-ին եթերաշրջան։ Ինդիգոների լիգան

### 2-րդ եթերաշրջան։ Արկածներ Նարնջագույն կղզիներում

## Նշումներ

Կատեգորիա:Ցանկեր:Արվեստ
Կատեգորիա:Անիմե
Վիրջինիայի պոլիտեխնիկական ինստիտուտի զանգվածային սպանություն

**[[Վիրջինիայի պոլիտեխնիկական ինստիտուտ]]ի զանգվածային սպանությունը** տեղի է ունեցել 2007 թվականի ապրիլի 16-ին, ԱՄՆ Վիրջինիա նահանգի Բլեքսբուրգ քաղաքում գտնվող Վիրջինիայի պոլիտեխնիկական ինստիտուտի և նահանգային համալսարանի (Վիրջինիա թեք) կամպուսում։ Ահաբեկչական գործողությունը կազմակերպել և իրագործել է չորրորդ կուրսի ուսանող Չո Սին Հին (ծնունդով Հարավային Կորեայից)՝ երկու առանձին հարձակումների արդյունքում սպանելով 32, և վիրավորելով 17 մարդու (ևս 6 հոգի վնասվածքներ էին ստացել լսարաններից մեկի պատուհանից դուրս թռչելիս)։ Մոտավորապես երկու ժամ տևած հրաձգությունից հետո Չո Սին Հինն ինքնասպանություն է գործել։

Հարձակումը լայն միջազգային լուսաբանման է արժանացելզանգվածային լրատվամիջոցների շրջանում, իսկ հասարակությունը խիստ սուր քննադատության է ենթարկել Միացյալ Նահանգների ներսում տիրող այսպես կոչված՝ «ատրճանակային մշակույթին»։ Մինչև 2016 թվականի Օռլանդոյի զանգվածային սպանությունը, Վիրջինիա Թեքի սպանդը համարվել է ամենազանգվածայինը Միացյալ Նահանգների պատմության մեջ։

Նախկինում Չոյի մոտ հայտնաբերվել էր տագնապային խանգարում։ Հիմնական և ավագ դպրոցների տարիներին Չոն թերապևտիկ և հատուկ կրթական օժանակության է արժանացել։ Անձնական տվյալների գաղտնիությունը երաշխավորող դաշնային օրենքների պատճառով Վիրջինիայի պոլիտեխնիկական ինստիտուտի անձնակազմը տեղեկություն չի ունեցել Չոյի բժշկական պատմության և մասնավորապես՝ ախտորոշումների վերաբերյալ։

## Ծանոթագրություններ

## Արտաքին հղումներ
* Սպանության զոհերի առցանց հոշահամալիր

Կատեգորիա:Ահաբեկչական գործողություններ
Թագավորի օր

**Թագավորի օր** () կամ **Թագուհու օր** (), ազգային տոն, որը նշվում է Նիդերլանդներում, Արուբայում, Կյուրասաոյում և Սինտ Մաարտենում։ Ներկայում տոնը նշվում է ապրիլի 27-ին (եթե օրը կիրակի չէ, այլապես՝ ապրիլի 26-ին), իսկ մինչ այդ տոնվել է օգոստոսի 31-ին և ապրիլի 30-ին։ 2014 թվականին Թագավորի օրը նշվել է ապրիլի 26-ին, քանի որ 27-ը եղել է կիրակի։ Տոնը, որը կապված է միապետի ծննդյան օրվա հետ, դիտարկվում է նաև որպես ազգային միասնության և համերաշխության օր ()։ Նիդերլանդցիներն այդ օրը հագնում են նարնջագույն հագուստ, որը Օրանի արքայատոհմի ընտանեկան գույնն է։ Տոնը հայտնի է շնորհիվ ամբողջ երկրով կազմակերպվող «ազատ շուկաների» (), որտեղ ամեն մարդ կարող է փողոց դուրս գալ և ազատորեն վաճառել իր ապրանքները։ Բազմաթիվ քաղաքներում կազմակերպվում են համերգներ, որտեղ հնչում է աշխարհի տարբեր ոճերի երաժշտություն (ծանր ռոքից մինչև ռեյվ), ամենուր կարելի է հանդիպել փողոցային երաժիշտների և մարդկանց, որոնք ցուցադրում են այս կամ այն անսովոր ունակությունները։ Որոշ քաղաքներում, մասնավորապես՝ Հաագայում, նշում են նաև տոնի նախօրեի գիշերը՝ այսպես կոչված, Koningsnacht Թագավորական գիշերը։
մինի|300x300փքս|Նարնջագույն հագուստով մարդիկ Թագուհու օրը, 2007 թվական

## Պատմություն
[մինի|Բեատրիքս թագուհին [Հաագայի քաղաքապետի հետ Թագուհու օրվա տոնակատարության ժամանակ, 2005 թվական]]
Ավանդույթի սկիզբը դրվել է 1885 թվականին, երբ Լիբերալ կուսակցությունը որոշեց ստեղծել ժողովրդական միասնության օր։ Օգոստոսի 31-ին նշվեց *Արքայադստեր օրը* ()՝ Վիլհելմինա արքայադստեր ծննդյան օրը։ Երբ արքայադուստրը դարձավ թագուհի, տոնը վերանվանվեց Թագուհու օր։ Ի տարբերություն հետագա տիրակալների, Վիլհելմինան գրեթե երբեք ներկա չի գտնվել տոնակատարություններին։

Երբ 1948 թվականին գահ բարձրացավ Յուլիանա թագուհին, տոնական ամսաթիվը տեղափոխվեց ապրիլի 30, քանի որ դա էր նրա ծննդյան օրը։ Շնորհավորանքները նա ընդունում էր Սուստդեյկ պալատում, որին բնակիչները հերթով մոտենում էին և նվիրում ծաղիկներ ու ընծաներ։ Յուլիանայի դուստրը՝ Բեատրիքս թագուհին, որոշեց չփոխել ապրիլի 30-ի ամսաթիվը՝ ի հիշատակ իր մոր, ինչպես նաև այն պատճառով, որ սեփական ծննդյան օրը (հունվարի 31-ը) պակաս հարմար է տոնն անցկացնելու համար։ Նա այդ օրը անցնում էր մեկ կամ երկու քաղաքի փողոցներով, և հավաքված հպատակները ողջունում էին նրան։ Աստիճանաբար հաստատվեց տոնական այդ օրը բազմաթիվ համերգներ և բացօթյա այլ զանգվածային միջոցառումներ անցկացնելու ավանդույթը։

2013 թվականին հենց Թագուհու օրը Բեատրիքսը հրաժարվեց գահից հօգուտ որդու՝ Վիլեմ Ալեքսանդրի, որը ծնվել է ապրիլի 27-ին։ Հենց այդ պատճառով տոնը վերանվանվեց Թագավորի օր, իսկ նրա պաշտոնական ամսաթիվը տեղաշարժվեց երեք օրով։

## Պատահարներ
2009 թվականի ապրիլի 30-ին Ալպենդորնում Թագուհու օրվա տոնակատարության ժամանակ 38-ամյա գործազուրկ Կարստ Տատեսը իր Suzuki Swift ավտոմեքենան ուղղեց ժողովրդի ամբոխի վրա՝ սպանելով 7 և վիրավորելով 11 մարդու։ Հանցագործը զոհվեց ստացված վնասվածքներից։ Ենթադրվում է, որ նրա թիրախը եղել է անձամբ թագուհին։ Դա Նիդերլանդների նորագույն պատմության մեջ թագավորական ընտանիքի վրա կատարված առաջին հարձակումն է։

## Ծանոթագրություններ

## Հղումներ

Կատեգորիա:Ազգային օրեր
Կատեգորիա:Նիդերլանդների քաղաքականություն
Երկիր ծիրանի կուսակցություն

**«Երկիր ծիրանի» կուսակցություն**, գործող քաղաքական կուսակցություն Հայաստանում։ Հիմնադրվել է 2017 թվականի մարտի 15-ին։ Կուսակցության նախագահը Զարուհի Փոստանջյանն է, կարգախոսը՝ «Դեպի Արարատ»։

## Անվանում
Կուսակցության հիմնադիր Զարուհի Փոստանջյանը մեկնաբանելով կուսակցության անվանումը՝ հայտնել է, որ ծիրանը միակ պտուղն է, որ հավասարապես է բաժանվում, ու դա արդարության նշանն է։ Ծիրանին եղել է հայոց թագավորների գույնը, և այդ ամենը գիտակցելով՝ կուսակցությունն ընտրել է «Երկիր ծիրանի» ավանումը։

## Մասնակցությունն ընտրական գործընթացներին
### Երևանի ավագանու ընտրություններ, 2017
«Երկիր ծիրանի» կուսակցության հիմնադրումը համընկավ Երևան քաղաքի 2017 թվականի ավագանու ընտրությունների ժամանակահատվածին։ Կուսակցությունը նույն թվականի ապրիլի 9֊ին կենտրոնական ընտրական հանձնաժողովին ներկայացրեց ընտրությունների մասնակցության անհրաժեշտ փաստաթղթերը, ապրիլի 15-ին ԿԸՀ-ն հաստատց կուսակցության մասնակցությունը Երևանի ավագանու 2017 թվականի ընտրություններին։

Ընտրություններին կուսակցության քաղաքապետի թեկնածուն և ցուցակի առաջին համարը Զարուհի Փոստանջյանն է։ Ցուցակի երկրորդ տեղում Մնացական Պարակշիևն է, երրորդում՝ Սոնա Աղեկյանը։

## Ծանոթագրություններ

## Արտաքին հղումներ
* Զարուհի Փոստանջյանի նոր քաղաքական պլատֆորմի հիմնադիր համագումարը

Կատեգորիա:Հայաստանի կուսակցություններ
Դմիտրի Գերման

**Դմիտրի Սերգեևիչ Գերման** (, ), բելառուս ֆուտբոլիստ, բրեստյան «Դինամո»-յի կիսապաշտպան։

## Ակումբային կարիերա
Համարվում է Դինամո ակումբի սան (առաջին մարզիչը եղել է Յ. Ն. Տյուկշևիչը), իսկ արդեն 2007 թվականին համալրել է «Բերյոզա» ակումբի շարքերը։ 2010 թվականի մրցաշրջանում հաջողությամբ հանդես է եկել Առաջին լիգայում, «Բարանովիչի» ակումբում, որից հետո միացել է սլոնիմյան «Բելտրանսգազ» ակումբին և դարձել է նրա առանցքային խաղացողներից մեկը։

2012 թվականի փետրվարին հայտնվեց «Բրեստե» ակումբի թիրախում, բայց ապարդյուն։ 2012 թվականի երկրորդ շրջանում հանդես եկավ «Վեդրիչ-97» ակումբի կազմում։ Մրցաշրջանի ավարտվելուն պես փորձեց աշխատանքի տեղավորվել ժոդինյան «Տորպեդո ԲելԱԶ» ակումբում, բայց ապարդյուն։ Արդյունքում 2013 թվականի փետրվարին պայմանագիր կնքեց «Գորոդեա»-յի հետ։

2014 թվականի փետրվարից սկսեց մարզվել մոզիրյան «Սլավի» ակումբի կազմում, և արդյունքում հենց այդ ակումբում սկսեց 2014 մրցաշրջանը։ Շուտով կարողացավ ամրանալ «մոզիրյան» ակումբի կազմում և օգնեց ակումբին վերադառնալ Բարձրագույն լիգա։

### Վիճակագրություն

## Ծանոթագրություններ

## Արտաքին հղումներ
* 
* 

Կատեգորիա:Բելառուս ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Դինամո Մինսկի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Թռիչք (հեռուստասերիալ)

**Թռիչք** (, առավել հայտնի է **Udann Sapnon Ki** անվանմամբ), հնդկական դրամա հեռուստասերիալ։ Առաջին անգամ հեռարձակվել է 2014 թվականի օգոստոսի 18-ին Colors TV հեռուսաալիքով։ Թողարկվել է երկուշաբթիից ուրբաթ։ Հեռուստասերիալի պրոդյուսերը Բոլիվուդի ռեժիսոր Մահեշ Բհաթը է։ Հեռուստասերիալը հիմնված է համանուն ֆիլմի վրա, որը դեռևս չի ցուցադրվել։ Գլխավոր դերում խաղում է մանկահասակ աստղ Սպանդան Չատուրվեդին։ Սերիալի առաջին ցուցադրությունը եղել է 2014 թվականին։

## Սյուժե/դիպաշար
Դեպքերը հիմնականում տեղի են ունենում 1996 թվականին Հնդկաստանի Ազադգանջ գյուղում։ Այդ գյուղի բոլոր բնակիչները մեծահարուստ Քամալ Նարայան Ռաջվանշիի ստրուկներն են։ Պատմությունը պրոտագոնիստ Չակորի մասին է, որին դեռ չծնված գրավ էին դրել։ Երբ Չակորի մայրը՝ Կաստուրի Բուվանը, հղի էր, Չակորի պապիկը՝ Հարիյան, մահանում է դժբախտ պատահարից։ Բուվանը չունի ո՛չ փող, ո՛չ կով, որպեսզի կազմակերպի թաղումը, ուստի Կաստուրին և Բուվանը ստիպված գումար են խնդրում Քամալ Նարայանից։ Փոխարենը Թեջասվանի Ռաջվանշին նրանցից պահանջում է գրավ դնել դեռ չծնված երեխային։ Կաստուրին աղջիկ է ունենում։ Թեջասվանին նրա դաստակին դաջել է տալիս ստրկության նշանը և ասում, որ երեխային 7 տարի անց հանձնեն Առանձնատանը։ Որոշ ժամանակ անց նա մոռանում է այդ մասին։

Յոթ տարի անց Չակորը պատահաբար հայտնվում է Առանձնատանը։ Նա ընկերանում է Վիվան Ռաջվանշիի՝ Մանոհար Ռաջվանշիի տղայի հետ և նա օգնում է Չակորին փախչել Առանձնատնից։ Չակորին օգնում է Իշվար Ռավաթը և նրան տանում է Լաքնաու։ Իշվարի կինը Չակորին ընդունում է սեփական աղջկա նման։ Լաքնաուում նա ընդունվում է դպրոց։ Ֆիզկուլտուրայի ուսուցիչ Արջուն Քանան մեծ դեր է խաղում Չակորի կյանքում։

Չակորը մասնակցում է վազքի մրցումների և հաղթում է։ Նա ծանոթանում է աստվածուհի Բհագյայի հետ, ով իրականում Քամալ Նարայանի դուստրն է։ Ազատում է Բհագյային աստվածուհի լինելուց։ Իշվարը ձերբակալում է Քամալ և Թեջասվանի Ռաջվանշիներին։ Մանոհարը Քամալի պատվերով ռումբ է տեղադրում Իշվարի մեքենայի մեջ և սպանում նրան։ Արջունը ու Բհագյան ամուսնանում են։ Քամալ Նարայանը ազատվում է բանտից։ Արջունը վերցնում է Չակորին և տանում է նրան Լաքնաու և պահում է իր տանը։ Տասը տարի անց Չակորը վերադառնում է Ազադգանջ որպես կայացած վազորդ և մարզիկ։

## Ծանոթագրություններ

Կատեգորիա:Հնդկական հեռուստասերիալներ
MOMOLAND

**Momoland** (, հաճախ նմանակերպված, ինչպես MOMOLAND կամ MMLD)՝ աղջիկների հարավկորեական խումբ է, որը զարգացել է  Dublekick Company-ի հովանու տակ։ Առաջելույթը կատարել են 2016 թվականի նոյեմբերի 10-ին  «Welcome to Momoland» մինի-ալբոմով։ Խմբի մասնակիցները համարվում են Mnet հեռուստաալիքի Finding Momoland շոուի հաղթողներ։

Ապրիլի վերջին MOMOLAND-ը ազդարարեց իր վերադարձը բեմ նոր մասնակցուհի Դեյզիի հետ։

## Խմբի անդամներ

## Սկավառակագրություն

### Մինի-ալբոմներ

### [[Սինգլ]]ներ

## Ֆիլմագրություն

### Ժամանցային շոուներ

## Արտաքին հղումներ
* <small>http://gaonchart.co.kr/main/section/chart/online.gaon?nationGbn=T&serviceGbn=ALL</small>
* <small>http://gaonchart.co.kr/main/section/chart/album.gaon?nationGbn=T</small>
* <small>http://www.allkpop.com/article/2017/03/rookie-girl-group-momoland-welcomes-new-member-daisy-to-comeback-in-april</small>
* <small>http://tenasia.hankyung.com/archives/1054208</small> 

Կատեգորիա:Երաժշտական խմբեր այբբենական կարգով
Կատեգորիա:2016 հիմնադրված երաժշտական խմբեր
Կատեգորիա:2016 հիմնադրումներ Հարավային Կորեայում
Կատեգորիա:Հարավկորեական երաժշտական խմբեր
Կատեգորիա:Քեյ փոփ երաժշտական խմբեր
Ռուբեն Տեր-Սահակով

**Ռուբեն Տեր-Սահակով** ծնվել է Թիֆլիսում 1906 թվականի փետրվարի 6-ին, շուշեցու ընտանիքում։ Կապի զորքի գեներալ-մայոր։

## Կենսագրություն
Տիգրան Տեր-Սահակովի ընտանիքը տեղափոխվեց Բաքու, այստեղ էլ Ռուբեն Տեր-Սահակովը 1917 թվականին ավարտեց առաջին տղամարդկանց գիմնազիան։ Այնուհետև Տեր-Սահակովի ընտանիքը  նորից Թիֆլիս տեղափոխվեց, և պատանի Ռուբենը սկսեց աշխատել մի շարք հաստատություններում, այդ թվում նաև Թիֆլիսի «Изве­стия» թերթի խմբագրությունում։ 1992 թվականին ընդունվեց կապի էլէկտրատեխնիկում։ Տեխնիկումի փակումից հետո տեղափոխվեց Մոսկվա, ավարտեց մայրաքաղաքի կապի տեխնիկումը և գնաց աշխատելու Խարկովի հեռախոսային կայանում։ Այնուհետև Ռուբեն Տեր-Սահակովը ընդունվեց Մոսկվայի ինժեներական համալսարան։ Համալսարանի վերակառուցման պատճառով նրան տեղափոխեցին Վ.Ն. Պոդբելսկովի անվան ինժեներա-տեխնիկական ակադեմիա, որը 1932 թվականին գերազանցությամբ ավարտեց  և ստացավ ռազմական ինժեների երրորդ կարգի կոչում։ Ակադեմիան ավարտելուց հետո Տեր-Սահակովը նշանակվեց ավիաջոկատի կապի հրամանատար։ Ռուբեն Տեր-Սահակովը պատասխանատու ռազմական պաշտոններ էր զբաղեցնում։

Երկարամյա բարեգութ աշխատանքը գեներալ Ռուբեն Տեր-Սահակովին բերեց զիվորների, սպաների և գեներալների սերն ու հարգանքը։ 1996 թվականից Ռուբեն Տեր-Սահակովը պահեստազորի գեներալ է։

## Ծանոթագրություններ

Կատեգորիա:ԽՍՀՄ ԶՈՒ հայ գեներալ-մայորներ
Կատեգորիա:Հայրենական մեծ պատերազմի հայ մասնակիցներ
Ադրբեջանի փոխնախագահ

**Ադրբեջանի Հանրապետության փոխնախագահ** (), պարտականությունների խումբ Ադրբեջանում, Ադրբեջանի նախագահին հաջորդող պաշտոնը։ Գոյություն ունի Առաջին փոխնախագահի պաշտոն () և Ադրբեջանի փոխնախագահների պաշտոններ։ Ադրբեջանի այժմ գործող առաջին փոխնախագահը Մեհրիբան Ալիևան է՝ երկրի նախագահ Իլհամ Ալիևի կինը, մյուս փոխնախագահների պաշտոնները թափուր են։

Ադրբեջանի փոխնախագահի պաշտոնը հաստատվել է Սահմանադրության բարեփոխումների ընթացքում, որն ընդունվել է 2016 թվականի սեպտեմբերի 26-ին սահմանադրական հանրաքվեի միջոցով։ Այդ բարեփոխումները իրավունք են տալիս նախագահին՝ պաշտոնում նշանակել և արձակել առաջին փոխնախագահին և փոխնախագահներին։

Առաջին փոխնախագահը դառնում է նախագահի պարտականությունների կատարողը, եթե վերջինս հրաժարական է տալիս կամ դառնում է անգործունակ, այն դեպքերում, երբ առաջին փոխնախագահը չի կարողանում կատարել նախագահի պարտականությունները, դրանք անցնում են վարչապետին։ Փոխնախագահն անձեռնմխելի է և չի կարող ձերբակալվել, մեղադրվել կամ դատվել պաշտոնավարման ընթացքում։

Ադրբեջանի փոխնախագահ կարող է դառնալ Ադրբեջանի քաղաքացիություն ունեցող անձը, որն ունի ձայնի իրավունք և բարձրագույն կրթություն, ինչպես նաև չունի օտարերկրյա քաղաքացիություն։

2017 թվականի փետրվարի 21-ին Իլհամ Ալիևը իր կնոջը՝ Միհրիբան Ալիևային, նշանակեց Ադրբեջանի փոխնախագահ։

## Ադրբեջանի փոխնախագահների ցանկ

## Ծանոթագրություններ


Կատեգորիա:Ադրբեջանի պետական կառուցվածք
Զիմինո (այլ կիրառումներ)

**Զիմինո**, կարող է վերաբերել՝
* Զիմինո - գյուղ Ուկրաինայի Ղրիմի Ինքնավար Հանրապետության Ռազդոլնոյեի շրջանում
* Զիմինո - գյուղ Ռուսաստանի, Սմոլենսկի մարզի Սիչովսկի շրջանի կազմում
Զինակեր (այլ կիրառումներ)

**Զինակեր**, կարող է վերաբերել՝
* Զինակեր - գետ Հայկական լեռնաշխարհում, Ճորոխի ավազանում
* Զինակեր - լճակ Հայկական լեռնաշխարհում, Ճորոխի ավազանում
Զիվին (այլ կիրառումներ)

**Զիվին**, կարող է վերաբերել՝
* Զիվին - գյուղ Արևմտյան Հայաստանում, Էրզրումի վիլայեթի Բասենի գավառակում
* Զիվին - լեռ Հայկական լեռնաշխարհում, Անտիպոնտական լեռնահամակարգում, նրա հյուսիս֊արևելյան հատվածում
* Զիվին - գյուղ Արևմտյան Հայաստանում, Բիթլիսի վիլայեթի Սղերդի գավառում
* Զիվին - գյուղ Արևելյան Հայաստանում, Կարսի մարզի Օլթիի գավառում
Զիվան (այլ կիրառումներ)

**Զիվան**, կարող է վերաբերել՝
* Զիվան - ակքանազգիների ընտանիքի միամյա կամ բազմամյա խոտաբույսերի ցեղ
* Զիվան - լեռ Հայկական լեռնաշխարհում, Անտիպոնտական լեռնահամակարգում
Դուայթ Գրիզուոլդ

**Դուայթ Գրիզուոլդ** (, ), ամերիկացի քաղաքական գործիչ, ԱՄՆ սենատոր, Նեբրասկայի 25-րդ նահանգապետ։

## Կենսագրություն
Դուայթ Գրիզուոլդը ծնվել է Նեբրասկայի Հարիսոն քաղաքում, Դուայթ Հաբբարդի (1860-1928) և Կլարիսսա Գրիզուոլդի ընտանիքում։ 1910 թվականին ավարտել է Կարնիի (Նյու-Ջերսի) ռազմական ակադեմիան, 1910-1912 թվականներին սովորել է Նեբրասկայի Մեթոդիստական համալսարանում, 1914 թվականին Լինկոլնի անվան Նեբրասկայի համալսարանից ստացել է արվեստի բակալավրի աստիճան։ 1916 թվականին, որպես սերժանտ, Գրիզուոլդը ծառայել է Նեբրասկայի հետևակային գնդում, ամերիկա-մեքսիկական սահմանային ընդհարումների ժամանակ, իսկ 1917-1918 թվականներին` Առաջին համաշխարհային պատերազմի ժամանակ, դաշտային հրետանու առաջին դասի լեյտենանտ, այնուհետև ստացել կապիտանի կոչում։

Մինչև քաղաքականությամբ զբաղվելը Գրիզուոլդը հաջողված գործունեություն է իրականացրել որպես բանկիր և տպագրիչ։ 1922-1940 թվականներին հրատարակել է Gordon Journal ամսագիրը Նեբրասկայի նահանգի Գորդոն քաղաքում։ 1921 թվականին Գրիզուոլդը եղել է Նեբրասկայի ներկայացուցիչների Պալատի անդամ, 1925-1929 թվականներին` նահանգի սենատոր։ 1932, 1934 և 1936 թվականներին նա հաջողությամբ  մասնակցել է նահանգապետի ընտրություններին։ 1940 թվականի նոյեմբերին Գրիզուոլդը ընտրվել է Նեբրասկայի նահանգապետ, 1942 թվականին վերընտրվել է երկրորդ, իսկ  1944 թվականին՝ երրորդ ժամկետով։ Այդ պաշտոնում մնացել է Երկրորդ համաշխարհային պատերազմի ընթացքում։ Այդ ժամանակ բարելավել է նահանգի աշխատողների փոխհատուցման մասին օրենքը, կարգավորել վաստակի և ատեստացիայի հիման վրա աշխատողների վարձման համակարգը, ինչպես նաև զգալիորեն իջեցվեց տոկոսադրույքը։ Նահանգապետի պաշտոնից հեռանալուց հետո 1947 թվականին Գրիզուոլդը ծառայել է Գերմանիայի  ներքին գործերի բաժնի և ռազմական վարչակարգի հաղորդակցության տնօրեն,  1947-1948 թվականներին եղել է Հունաստանին օժանդակության ցուցաբերման առաքելության ղեկավար, 1950-1954 թվականներին եղել է Նեբրասկա-Լինկոլնի Համալսարանի հոգաբարձուների խորհրդի անդամ։ 1952 թվականի նոյեմբերի 4-ին ընտրվել է ԱՄՆ սենատի անդամ, որտեղ ծառայել է մինչև մահը։

## Մահ
Գրիզուոլդը մահացել է 1954 թվականի ապրիլի 12-ին Բետեսդի Ռազմա-ծովային հոսպիտալում և հուղարկավորվել է Սկոտսբլաֆֆի Ֆեյրվյու գերեզմանատանը։

## Ընտանիք
Գրիզուոլդն ամուսնացած է եղել Էրմե Էլլիոտի հետ, նրանք ունեցել են երկու երեխա։ Գրիզուոլդը ընդունվել է Նեբրասկայի Փառքի սրահ։ Եղել է «Ամերիկյան լեգեոն» կազմակերպության Alpha Tau Omega միաբանության անդամ, մասոն և  տաճարական։

## Գրականություն
* Dwight P. Griswold // The Encyclopedia of Nebraska. — Somerset Publishers, Inc,, 1999. — P. 112-113. — 459 p. — ISBN 0-403-09834-3.

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի քաղաքական գործիչներ
Կատեգորիա:ԱՄՆ սենատորներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:ԱՄՆ-ի քաղաքական գործիչներ
Զիլովո (այլ կիրառումներ)

**Զիլովո**, կարող է վերաբերել՝
* Զիլովո - գյուղ Ռուսաստանի, Սմոլենսկի մարզի Նովոդուգինսկի շրջանի կազմում
* Զիլովո - գյուղ Ուկրաինայի Վոլինի մարզի Տուրիի շրջանում
Զիրաքլու (այլ կիրառումներ)

**Զիրաքլու**, կարող է վերաբերել՝
* Զիրաքլու - գյուղ Արևմտյան Հայաստանում, Վանի վիլայեթի Արծկե-Ալջավազի գավառում
* Զիրաքլու - գյուղ Արևմտյան Հայաստանում, Վանի վիլայեթի Արճեշի գավառում, ըստ այլ աղբյուրների՝ Բիթլիսի վիլայեթի Մշո գավառում
Վիլլի Գրինբերգ

**Վիլլի Գրինբերգ** (, ), խորհրդային լատիշ զորապետ, Հայրենական մեծ պատերազմի մասնակից։

## Կենսագրություն
Վիլլի Յանովիչ Գրինբերգը  ծնվել է  1897 թվականի օգոստոսի 24-ին  Կուռլանդիայի նահանգի Գոլդինգենյան նահանգում։ 1916 թվականի մայիսից ծառայել է Ռուսական կայսերական բանակում։ Առաջին համաշխարհային պատերազմի ժամանակ ծառայել է 1-ին Ուստ-Դվինյան Լատիշական հրաձգային գնդում։

Կարմիր բանակի կազմում հանդես է եկել 1918 թվականից։ Ռուսաստանի քաղաքացիական պատերազմի մասնակից է։ 1924 թվականին ավարտել է Խարկովի ավագ հրամկազմի կրկնակի դասընթացները, 1931 թվականին  Լենինգրադում Ֆ. Է. Ձերժինսկու անվան  Ռազմա-տեխնիկական ակադեմիային կից  հրամկազմի տեխնիկական կատարելագործման ակադեմիական դասընթացները։ Զանազան հրամանատարական և շտաբային պաշտոններ է զբաղեցրել հեծելազորում ծառայելու ընթացքում։ 1939 թվականի հունիսից եղել է Բանվորա-գյուղացիական Կարմիր բանակի մեխանիզացիայի և մոտորիզացիայի Ի. Վ. Ստալինի անվան Ռազմական ակադեմիայի դասախոս։ 1940 թվականի աշնանը նշանակվել է 27-րդ թեթև տանկային բրիգադի շտաբի պետի օգնական, 1941 թվականի մարտից Մերձբալթյան Հատուկ ռազմական օկրուգի 12-րդ մեքենայացված կորպուսի շտաբի թիկունքի բաժնի պետ։ Հայրենական մեծ պատերազմի սկզբում կորպուսը 8-րդ բանակի կազմում մասնակցել է Հյուսիսարևմտյան ռազմաճակատում ծավալվող սահմանային ճակատամարտերին։ Ն. Մ . Շեստոպալովի գլխավորած կորպուսի շտաբի օպերատիվ խմբի կործանումից հետո, գնդապետ Գրինբերգը կատարում էր կորպուսի շտաբի պետի պարտականությունները, իսկ հուլիսի 1-ից 13-ը  կատարում էր կորպուսի հրամանատարի պարտականությունները։ Հետագայում նորից եղել է կորպուսի շտաբի պետ։

1941 թվականի օգոստոսից Հյուսիսարևմտյան ռազմաճակատի Նովգորոդյան բանակային օպերատիվ խմբի շտաբի պետը, որը հոկտեմբեր-նոյեմբերին մասնակցում էր Տիխվինի պաշտպանական օպերացիային։ 1941 թվականի նոյեմբերի 15-ից Վիլլի Յանովիչ Գրինբերգը համարվում էր անհետ կորած։ «Մեմորիալ» ОБД-ի էլեկտրոնային արխիվի տվյալներով  թաղված է Մոսկվայի մարզի Չեխովսկի շրջանի Ստրեմիլովո գյուղում։

## Պարգևներ
* «Բանվորա-Գյուղացիական Կարմիր բանակի XX տարի» մեդալ.
* Զենք-պարգև («Բրաունինգ» ատրճանակ).

## Գրականություն
* Коллектив авторов. Великая Отечественная։ Комкоры. Военный биографический словарь / Под общей редакцией М. Г. Вожакина. - М.; Жуковский։ Кучково поле, 2006. - Т. 2. - С. 216-218. - ISBN 5-901679-08-3.

## Ծանոթագրություններ

Կատեգորիա:Առաջին համաշխարհային պատերազմի մասնակիցներ
Կատեգորիա:Հայրենական մեծ պատերազմի մասնակիցներ
Կատեգորիա:Լատվիական հրաձիգներ
Զլատոուստովկա (այլ կիրառումներ)

**Զլատոուստովկա**, կարող է վերաբերել՝
* Զլատոուստովկա - գյուղ Ուկրաինայի Դոնեցկի մարզի Վոլնովախսկի շրջանում
* Զլատոուստովկա - գյուղ Ռուսաստանի, Բաշկորտոստան հանրապետության Ֆեոդորովսկի շրջանի կազմում
Զմեևո (այլ կիրառումներ)

**Զմեևո**, կարող է վերաբերել՝
* Զմեևո - գյուղ Ռուսաստանի, Մոսկվայի մարզի Կոլոմենսկի շրջանի կազմում
* Զմեևո - գյուղ Ուկրաինայի Կիրովոգրադի մարզի Ուլյանովսկի շրջանում
Զմրուխտ (այլ կիրառումներ)

**Զմրուխտ**, կարող է վերաբերել՝
* Զմրուխտ - միներալ, բերիլի տարատեսակը, թափանցիկ, վառ կանաչ գույնի առաջին կարգի թանկարժեք քար
* Զմրուխտ - հայկական իգական անուն
Հևսելի այգիներ

**Հևսելի այգիներ** (), 70 կիլոմետր ընդհանուր տարածք զբաղեցնող պտղատու այգիներ, որոնք գտնվում են Թուրքիայի Դիարբեքիրի մարզում։ Այգիների միջով հոսում է Տիգրիս գետը։ Այգիները գտնվում են գետի և Դիարբեքիրի ամրոցի միջև։ Ամրոցը 2015 թվականին ներառվել է ՅՈՒՆԵՍԿՕ-ի համաշխարհային ժառանգության օբյեկտների ցանկում՝ Դիարբեքիրի ամրոցի հետ միասին։ Կենտրոնական Անատոլիա այցելող զբոսաշրջիկների նախընտրելի վայրերից մեկն է համարվում։

## Ծանոթագրություններ

## Գրականություն
* 
* 

Կատեգորիա:Համաշխարհային ժառանգություն Թուրքիայում
Գեմիլե կղզի

thumb|280px|Կղզու վրա գտնվող եկեղեցու ավերակները
**Գեմիլե** (), կղզի Թուրքիայի հարավարևմտյան հատվածում, Մուղլայի մարզում։ Գտնվում է Ֆեթհիյե քաղաքի մոտակայքում։ Կղզում առկա են եկեղեցիների և վարչական կառույցների ավերակներ, որոնք կառուցվել են IV-VI դարերում։ Հնագետները ենթադրում են, որ կղզում կարող է թաղված լինել Սուրբ Նիկողայոս Զմյուռնացին։
## Աշխարհագրություն
Կղզին գտնվում է Ֆեթհիյեից 9 կիլոմետր դեպի հարավ՝ թուրքական ափից 200 մետր հեռավորության վրա։ Կղզին անբնակ է։ Կղզու ափերը ժայռոտ են։

## Տուրիզմ
Դեպի կղզի են նավարկում բազմաթիվ տուրիստական նավեր՝ հիմնականում Օլյուդենիզից։ Կղզում առկա է նաև նավահանգիստ բարձրակարգ նավերի համար։ Ամռանը կղզում գործում է ոչ մեծ ռեստորան։

## Ծանոթագրություններ

## Արտաքին հղումներ
* Father Christmas’ Mediterranian Island Escape, , BBC 

Կատեգորիա:Թուրքիայի կղզիներ
Կատեգորիա:Անմարդաբնակ կղզիներ
Ցրվենի Կրստ (համակենտրոնացման ճամբար)

**Ցրվենի Կրստ** (՝ կարմիր խաչ), նացիստական համակենտրոնացման ճամբար, որը գոյություն է ունեցել հընթացս 1941-ից 1944 թվականներին սերբական Նիշ քաղաքում։

## Պատմություն
Այս նացիստական համակենտրոնացման ճամբարը գտնվել է սերբական Նիշ քաղաքի «Ցրվենի կրստ» երկաթուղային կայարանից ոչ հեռու՝ պահեստային շինություններում։ Ճամբարը կազմված էր բանտի կենտրոնական մասնաշենքից, երեք միջանցիկ կառույցներից, պահակային չորս շինություններից և երկու դիտաշտարակներից։

Սկզբից պլանավորած էր, որ 1941 թվականի կեսերին Ցրվենի Կրստ ճամբարն օգտագործվեր որպես տարանցիկ ճամբար (), իսկ նույն թվականի սեպտեմբերից ճամբարը վերափոխվեց սովորական համակենտրոնացման ճամբարի։

## Գործունեություն
Իր գոյության ողջ ընթացքում Ցրվենի Կրստ համակենտրոնացման ճամբարում գտնվել են շուրջ 30․000 կալանավորներ, որոնցից շուրջ 12․000 հոգու սպանեցին Բուբանի կոչվող տարածքում։ Ճամբարի կալանավորների թվում էին հրեաները, գնչուները, հարավսլավցի կոմունիստները, պարտիզաններն ու նրանց ընտանիքների անդամները։ Նացիստական համակենտրոնացման ճամբարի կալանավորների մի մասին ժամանակի ընթացքում տեղափոխեցին Սայմիշտե և Եվրոպայի այլ ճամբարներ։

1942 թվականի փետրվարի 12-ին ճամբարում կալանավորների կողմից զանգվածային փախուստի փորձ ձեռնարկվեց․ դա կատարվեց ճամբարի ցանկապատերի ընդարձակման աշխատանքները կատարելու ժամանակ։ Մոտավորապես 50 կալանավորներ տեղում գնդակահարվեցին, մնացած 100-ին հաջողվեց փրկվել։

Ցրվենի Կրստ համակենտրոնացման ճամբարն ազատագրվել է 1944 թվականին հարավսլավցի պարտիզանների կողմից։ 1979 թվականին ճամբարն հայտարարվում է Առանձնակի կարևորության մշակութային հուշարձան ()։ Այսօր այն պահպանվում է պետության կողմից։

Ներկայիս դրությամբ ճամբարի տարածքում գործում է թանգարան։ 1987 թվականին այստեղ ֆիլմ է նկարահանվել։

Բուբանիում զանգվածային սպանությունների վայրում բացվել է զոհերի հիշատակին նվիրված հուշատախտակ։

## Ծանոթագրություններ

## Գրականություն
* 

## Արտաքին հղումներ
* Službena prezentacija Grada Niša
* "Nekad i sad" — Slike 
* Spomenici kulture u Srbiji
* Obilježavanje obljetnice proboja logora

Կատեգորիա:Երրորդ ռայխի համակենտրոնացման ճամբարներ
Կատեգորիա:Հոլոքոստ
Կատեգորիա:Նացիստական Գերմանիայի համակենտրոնացման ճամբարներ
Կատեգորիա:Սերբիայի ճարտարապետություն
Կատեգորիա:Սերբիայի պատմություն
Կատեգորիա:Սերբիայի տեսարժան վայրեր
Խենթ զույգը

**Խենթ զույգը**՝ (), հարավկորեական մինի սերիալ, որը հանդիսանում  է «Նավից դուրս» ֆիլմի յուրօրինակ վերաձևավորումը։ Ֆիլմը բաղկացած է 16 սերիաներից, գլխավոր դերում՝ Հան Է Սըլ։ Պրեմիերան  կայացել է 2016 թվականի հոկտեմբերի 17-ին։

## Սյուժե
Հարուստ, քմահաճ և գեղեցիկ բիզնես-լեդի Աննա Չոն  մի շարք պատահական հանդիպումների արդյունքում  գժտվում և կատաղի թշնամանքի մեջ է մտնում տաղանդավոր  Չան Չհոլ Սուի հետ։ Բայց հանկարծ նա կորցնում է գիտակցությունը և, երբ բացում է աչքերը, հիվանդանոցում ոչինչ չի հիշում իր մասին։ Չան Չհոլ Սուն ձևանում է որպես նրա ամուսին։ Նրա իսկական ամուսինը սկզբում մտածում է, որ Աննան մահացել է, այնուհետև չի ցանկանում նրան վերադարձնել, բայց տեսնելով այլ Աննայի նա պայքարի մեջ է մտնում։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2006 հեռուստասերիալներ
Կատեգորիա:Կորեերեն հեռուստասերիալներ
Կատեգորիա:Հարավկորեական հեռուստասերիալներ
Բեեղզեբուղ

alt=|մինի|401x401փքս|Սատանան եւ Բելզեբուբը
**Բեհեղզեբուղ**, **Բեղզեբուղ** (եբրայերեն` «ճանճերի տիրակալ»)՝ սատանաների մեջ հզորագույններից մեկը, այնքան բարձրաստիճան և հզոր, որ նրան հաճախ շփոթում են Լյուցիֆերի հետ, ինչպես նաև հին արևմտասեմական աստվածություն Բահալի անձնավորումն է։ Կաթոլիզմում համարվում է, որ Բեղզեբուղի երկնային հակառակորդը սուրբ Ֆրանցիսկոսն է։

## Ստուգաբանություն
Յոթանասնում հիշատակվում է, որպես Բեղզեբուղ և որպես «Ճանճերի Բաալ», հիմնական անուն ընդունված է Սիմմահ Էվիոնիտի տարբերակը։ Բեղզեբուղ բառացի նշանակում է «ճանճերի տիրակալ», հավանական է, որ հին եբրայերեն բաալ-զեվուվ տարբերակը, հիշատակվում է Հին կտակարանում` հեթանոսական աստվածությանը չհիշատակելու միջոց։

## Հիշատակում «Հին կտակարանում»
Հիշատակվում է «Հին կտակարանում» որպես փղշտացիների աստվածություն, ում հավատացել են Ակկարոնում.

«Օքոզիան էլ ընկավ ցանցի վրայով իր իսկ սահմանի, որ Սամարիայում էր և հիվանդացավ։ Եվ ուղարկեց դեսպաններ և ասաց նրանց. «Գնացեք և հարցրեք Բեղզեբուղին` ակկարոնական աստվածությանը, կառողջանա՞մ ես արդյոք այս հիվանդությունից»։

Այդ ժամանակ Տիրոջ հրեշտակներից ասաց Եղիա Ֆեսվիտանցուն. «Վեր կաց, գնա ընդառաջ Սամարիայի արքայի դեսպաններին և ասա նրանց. «Մի՞թե Իսրայելում չկա Աստված, որ Դուք գնում եք Բեղզեբուղին` ակկարոնական աստծուն հարցնելու։ Սրա համար, ինչպես Աստված է ասում, մահճակալից, որի վրա պառկել ես, վեր չես կենա, բայց կմեռնես»»։

## Հիշատակում Ավետարանում
Որպես դևերի տիրակալ, հիշաատակվում է Ավետարանում.

«Եվ զարմանում էր ամբողջ ազգը և ասում. «Մի՞թե սա չէ Քրիստոսը` որդին Դավթի»։ Փարիսեցիները, լսելով դա, ասացին. «Նա վտարում է ոչ այլ կերպ, քան Բեղզեբուղի` դևերի իշխանի ուժով»։

## Դևերի դասակարգման մեջ դիրքը
16-րդ դարում գերմանացի ինկվիզիտոր Դինսֆելդը կազմեց դևերի(սատանաների) դասակարգումը ըստ 7 մահացու մեղքերի։ Այնտեղ Բեղզեբուղը անձնավորում է շատակերությունը, որկրամոլությունը։ 1801 թվականին մեկ այլ դասակարգում ստեղծվել է բրիտանացի Ֆ. Բարրետի կողմից։ Ըստ նրա Բեղզեբուղը հանդիսանում է սուտ աստվածների խորհրդանիշ։

## Ծանոթագրություններ

Կատեգորիա:Կրոն
Կատեգորիա:Քրիստոնեական տերմիններ
Զմեինի (այլ կիրառումներ)

**Զմեինի**, կարող է վերաբերել՝
* Զմեինի - գյուղ Ռուսաստանի, Լենինգրադի մարզի Վսևոլոժսկի շրջանի կազմում
* Զմեինի - կղզի Սև ծովում, պատկանում է Ուկրաինային
Սուրբ Փրկիչ եկեղեցի (Նաոխրեբ)

**Սուրբ Փրկիչ եկեղեցի**, հայ կաթողիկե եկեղեցի  Վրաստանի Ախալցխայի մունիցիպալիտետում  Նաոխրեբ գյուղում։ Կառուցվել է 1869 թվականին։

## Պատմություն
Եկեղեցու պատմության մասին քիչ տեղեկություններ են հայտնի։ 1901 թվականին եկեղեցու շենքն արդեն վնասված էր։ Խորհրդային տարիներին եկեղեցին վրացական իշխանությունները ցանկացել են փակել բազմաթիվ այլ հայկական եկեղեցիների հետ միասին, սակայն 1937-1938 թվականներին գյուղի բնակչությունը մեծ աղմուկ է բարձրացրել և շրջանի ղեկավարությանը թույլ չեն տվել իրագործելու իրենց նպատակը։ 1989 թվականին եկեղեցին չնայած կանգուն էր, սակայն բավականին քայքայված վիճակում էր։ Քանի որ այն կառուցվա էր սողանքային գոտում, ապա գյուղի բնակչությունը եկեղեցու փլուզումը կանխելու համար այն շրջափակել են մետաղական շրջանակների մեջ։

1886 թվականին Սուրբ Փրկիչ եկեղեցին հասարակական ֆինանսավորությամբ վերանորոգվել է։ Նաոխրեբ գյուղի հարակից քարածխի հանքի շահագործման հետևանքով եկեղեցին կրկին վերանորոգման կարիք ԽՍՀՄ տարիներին։ 1965 թվականին եկեղեցին կրկին նորոգության է ենթարկվում։

## Ծանոթագրություններ

Կատեգորիա:1869 հիմնադրումներ
Կատեգորիա:19-րդ դարի հայկական վանքեր և եկեղեցիներ
Կատեգորիա:Ախալցխայի շրջանի հայկական կաթողիկե վանքեր և եկեղեցիներ
Կատեգորիա:Եկեղեցիներ այբբենական կարգով
Ապրի՜ Կառլը

***Ապրի՜ Կառլը*** (), Կառլ անունով ռոթվայլերի մասին պատմող մանկական պատկերազարդ գրքերից առաջինը, որը գրել և նկարազարդել է Ալեքսանդրա Դեյը։ Գիրքը պատմում է Կառլ ռոթվայլերի և Մադելայն անունով փոքր աղջնակի մասին, որին հոգ էր տանում Կառլը։ Գիրքը հիմնականում բառազուրկ է և իրադարձությունները ներկայացված են նկարների միջոցով։ Գիրքն առաջին անգամ տպագրվել է 1985 թվականին և անընդհատ վերահրատարակվել է։ Առաջինից բացի, մնացած բոլոր գրքերը տպագրել է *Farrar, Straus and Giroux* տպագրատունը։ Գրքի ստվարաթղթե տարբերակն ավելի է սիրվել ընթերցողների կողմից։ Բացի երեխաների և ռոթվայլերների սիրահարներից, գիրքն օգտակար է նաև Ալցհայմերի հիվանդություն ունեցողների, անգլերենը որպես օտար լեզու սովորողների և կարդալը դժվար սովորող երեխաների համար։

## Ծանոթագրություններ

## Արտաքին հղումներ
* Day's Dog 

Կատեգորիա:Մանկական գրքերի շարքեր
Նասիրուդդին Շահ

**Նասիրուդդին Շահ** (հինդի` नसीरुद्दीन शाह (Naseeruddin Shah), ), հնդիկ դերասան և ռեժիսոր։ Համարվում է հնդկական կինոյի և թատրոնի լավագույն դերասաններից մեկը, «զուգահեռ կինոյի» ամենաազդեցիկ դերասաններից է։ Իր ստեղծագործական կյանքում արժանացել է բազմաթիվ մրցանակների, այդ թվում` երեք Ազգային կինոմրցանակներ և երեք Filmfare Awards-ի մրցանակներ` տղամարդու լավագույն դերի համար։ Հնդկաստանի կառավարությունը նրան պարգևատրել է Պադմա Շրի և Պադմա Բհուշան պարգևներով` հնդկական կինեմատոգրաֆում ունեցած ներդրումների համար։

## Կենսագրություն
Նասիրուդդին Շահը ծնվել է Ուտար Պրադեշ նահանգի Բարաբանկի քաղաքում` մուսուլմանական ընտանիքում։ Նրա հայրը բանակի սպա էր։ Եղբայրը` նախկին զինվորական և քաղաքական գործիչ, ներկայումս Ալիգարհի մուսուլմանական համալսարանի փոխկանցլեր Զամիրուդդին Շահն է։ Նրանց ընտանիքը սերում է 19-րդ դարի աֆղանական դաշտային հրամանատար Ջան-Ֆիշան Խանից։

1971 թվականին Նասիրուդդին Շահը ավարտել է Ալիգարհի մուսուլմանական համալսարանը և ընդունվել Դելիի ազգային դրամայի դպրոց։ Նրա եղբոր որդին` Մոհամմեդ Ալի Շահը և զարմիկը` Սալիմ Շահը, նույնպես դերասաններ են։ Նասիրուդդին Շահի կինոդեբյուտը կայացել է 1972 թվականին։

## Անձնական կյանք
19 տարեկանում Նասիրուդդին Շահն ամուսնացել է 36-ամյա Փարվին Մուրադի (Մանար Սիքրի) հետ, ով ամուսնալուծված էր և նախկին ամուսնուց երեխաներ ուներ։ Վերջինս հայտնի դերասանուհի Սուրեքհա Սիքրիի քույրն էր։ Նասիրուդդին Շահի հարազատները դեմ էին այդ ամուսնությանը, սակայն նա անտեսեց բոլորի կարծիքը։ Մեկ տարի անց ծնվել է նրանց դուստրը` Հիբա Շահը։ Որոշ ժամանակ անց նրանք փաստացի ամուսնալուծվեցին և Նասիրուդդին Շահը, մինչ դստեր չափահաս դառնալը, չի շփվել նրա հետ։

1982 թվականին վերջնականապես ամուսնալուծվելով, Նասիրուդդին Շահն ամուսնացել է դերասանուհի Ռատնա Պաթհակի հետ, ով հայտնի դերասանուհի Դինա Պաթհակի դուստրն էր։ Նրանք ունեն երկու որդի։ Ռատնայի քույրը նույնպես դերասանուհի` Սուփրիյա Պաթհակն է։

## Մասնակի ֆիլմագրություն

## Ծանոթագրություններ

Կատեգորիա:Հնդիկ դերասաններ
Կատեգորիա:Պադմա Բհուշան շքանշանի ասպետներ
Կատեգորիա:Հնդիկ ռեժիսորներ
Կատեգորիա:Թատրոնի դերասաններ
Կատեգորիա:Հնդիկ կինոռեժիսորներ
Կատեգորիա:Հնդիկ կինոդերասաններ
Դիլեք թերակղզու և Մեծ Մենդերես գետի հովտի ազգային պարկ

**Դիլեք թերակղզու և Մեծ Մենդերես գետի հովտի ազգային պարկ** (), ազգային պարկի կարգավիճակ ունեցող արգելավայր, որը գտնվում է Թուրքիայի արևտմտյան հատվածում։ Ազգային պարկը գտնվում է Այդընի մարզում Քուշադասը քաղաքի մոտ։ 1966 թվականի մայիսի 19-ին Դիլեք թերակղզու տարածքը, որն ունի 10&nbsp;985 հեկտար տարածք, ստացել է կարգավիճակ, իսկ 1994 թվականին կարգավիճակ է ստացել ադեն Մեծ Մենդերես գետի հովիտը։

## Կենսաբազմազանություն
Ազգային պարկը ունի բուսական և կենդանական հարուստ աշխարհ։ Պարկի տարածքը պահպանվում է Ռամսարի համաժողովի, Կենսաբանական բազմազանության կոնվենցիայի և Բարսելոնայի կոնվենցիայի շրջանակներում։

### Ֆլորա
Կլիմայական և ջերմային զանազանության պատճառով, պարկում ներկայացված են ոչ միայն էգեյան ֆլորան, այլ նաև Թուրքիայի մերձափնյա շրջաններին՝ Միջերկրածովյան տարածաշրջանին, Մարմարածովյան տարածաշրջանին և Սևծովյան տարածաշրջանին բնորոշ բնություն։ Բույսերի ավելի քան 800 տեսակներ են հանդիպում պարկում, որոնցից 6-ը էնդեմիկ են, իսկ 30-ը աբորիգեն տեսակի։ Բուսականության գերակշռող տեսակը համարվում է Մաքվիսը։ Պարկում ամենատարածված ծառերից են տանձենին  (*Pyrus elaeagnifolia*), Սոճի էլդարյանը (*Pinus brutia*) և աղտոր դաբաղայինը (*Rhus coriaria*)։

### Ֆաունա
thumb|Դիլեք թերակղզու անտառի ծառերից մեկը
Վայրի վարազները (*Sus scrofa*), որոնք բնակվում են պարկում, կարող են հանդիպել լողափերում, որտեղ սնվում են զբոսաշրջիկների թողած թափոններով։ Թերակղզու անտառներում հանդիպում են շրջանին բնորոշ կենդանատեսակներ, հատկապես սովորական շնագայլ (*Canis aureus*) և սովորական լուսան (*Lynx lynx*), ինչպես նաև հազվադեպ հանդիպող կարակալ (*Caracal caracal*)։

Պարկում հանդիպում են թռչունների 250 տեսակներ, հատկապես փոքր ձկնկուլ (*Microcarbo pygmeus*), տափաստանային հողմավոր բազե (*Falco naumanni*), ծովային քարադր (Charadrius alexandrinus), սպիտակապոչ արծիվ (*Haliaeetus albicilla*) և գանգրափետուր հավալուսն (*Pelecanus crispus*)։ Պարկի ծովային ֆաունան տիպիկ է Էգեյան ծովի ֆաունային։

## Ծանոթագրություններ

Կատեգորիա:1966 հիմնադրված բնության հատուկ պահպանվող տարածքներ
Կատեգորիա:Թուրքիայի ազգային այգիներ
Կատեգորիա:Կատեգորիա ԲՊՀՄ II